PIB Headquarters
कोविड-19 पर पीआईबी का बुलेटिन
• कोविड-19 संक्रमण के दैनिक नये मामले 1.96 लाख, 40 दिनों के बाद दो लाख से कम।
• दैनिक पॉजिटिविटी दर गिरकर 9.54 प्रतिशत हुई।
• पिछले 24 घंटों में 18-44 वर्ष के आयु वर्ग को 12.82 लाख टीके की खुराक दी गयी जो 01 मई 2021 से अब तक सबसे ज्यादा है।
#Unite2FightCorona
#IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
कोविड-19 संक्रमण के दैनिक नये मामले 1.96 लाख, 40 दिनों के बाद दो लाख से कम
पिछले 24 घंटों में 18-44 वर्ष के आयु वर्ग को 12.82 लाख टीके की खुराक दी गयी जो 01 मई 2021 से अब तक सबसे ज्यादा है
- कोविड-19 महामारी के खिलाफ भारत की लड़ाई के उत्साहजनक घटनाक्रम में, 40 दिनों के बाद कोविड-19 के दैनिक नए मामले दो लाख से कम दर्ज किए गए ।
- पिछले 24 घंटों में 1,96,427 नए मामले दर्ज किए गए।
- भारत में कोविड-19 के सक्रिय मामलों की संख्या गिरकर अब 25,86,782 हो गयी है। 10 मई 2021 को अपने आखिरी चरम पर पहुंचने के बाद से सक्रिय मामलों की संख्या में कमी आयी है। पिछले 24 घंटों में मामलों की संख्या में 1,33,934 की कमी आयी है।
- साथ ही भारत में बीमारी से स्वस्थ होने वाले लोगों की संख्या कोविड-19 के दैनिक नए मामलों से लगातार 12वें दिन ज्यादा हैं। पिछले 24 घंटों में बीमारी से 3,26,850 लोग स्वस्थ हुए हैं।
- भारत में अब तक कुल 2,40,54,861 लोग इस बीमारी से स्वस्थ हुए हैं।
- भारत में पिछले 24 घंटे में कुल 20,58,112 जांच की गई है जिसके साथ अब तक हुए जांच की कुल संख्या 33,25,94,176 है।
- दैनिक पॉजिटिविटी दर घटकर आज 9.54 प्रतिशत हो गयी है।
- अंतरिम रिपोर्ट के अनुसार आज सुबह सात बजे तक 28,41,151 सत्रों में कोविड-19 के टीके की कुल 19,85,38,999 खुराक दी जा चुकी हैं।
- देश में पिछले 24 घंटे में 18-44 साल के आयु समूह के लोगों को कोविड-19 टीके की 12.82 लाख खुराक दी गयीं।
अधिक जानकारी के लिए पढ़ें- https://pib.gov.in/PressReleasePage.aspx?PRID=1721526
राज्यों/केंद्र शासित प्रदेशों को टीके की 21.89 करोड़ से अधिक खुराक प्रदान की गई
भारत सरकार ने अब तक राज्यों/केंद्र शासित प्रदेशों को कोविड टीके की 21.89 करोड़ से अधिक खुराक  मुफ्त श्रेणी और राज्यों द्वारा सीधी खरीद की श्रेणी के माध्यम से प्रदान की है।
इसमें से कुल खपत  19,93,39,750 खुराक  है।
राज्यों/केंद्र शासित प्रदेशों के पास अब भी टीके की 1.77 करोड़ से ज्यादा  खुराक उपलब्ध हैं जिन्हें दिया जाना बाकी है।
अधिक जानकारी के लिए पढ़ें-https://pib.gov.in/PressReleasePage.aspx?PRID=1721614
कोविड राहत सामग्री पर ताजा जानकारी
भारत सरकार को 27 अप्रैल, 2021 से विभिन्न देशों/संगठनों से कोविड-19 राहत चिकित्सा आपूर्तियों और उपकरणों का अंतर्राष्ट्रीय सहयोग मिल रहा है। इन्हें राज्यों और केंद्र शासित प्रदेशों को तत्काल भेजा/वितरित किया जा रहा है।
27 अप्रैल, 2021 से 24 मई, 2021 तक कुल मिलाकर 17,755 ऑक्सीजन कंसट्रेटर, 16,301 ऑक्सीजन सिलेंडर, 19 ऑक्सीजन उत्पादन संयंत्र, 13,449 वेंटिलेटर/बीआईपीएपी, ~6.9 लाख रेमडेसिवर शीशियां, ~12 लाख फेविपिराविर टैबलेट को सड़क और वायु मार्ग के माध्यम से वितरित किया गया/ भेजा गया है।
अधिक जानकारी के लिए पढ़ें- https://pib.gov.in/PressReleasePage.aspx?PRID=1721613
राज्यों और केंद्र शासित प्रदेशों को एम्फोटेरीसीन-बी के अतिरिक्त 19,420 इंजेक्शन दिये गये
रसायन एवं उर्वरक मंत्री श्री डी.वी. सदानन्द गौड़ा ने घोषणा की कि राज्यों और केंद्र शासित प्रदेशों तथा केंद्रीय संस्थानों को एम्फोटेरीसीन-बी के अतिरिक्त 19,420 इंजेक्शन आवंटित किये गये हैं। ये इंजेक्शन 24 मई, 2021 को दिये गये हैं।
इसके अलावा, 21 मई को देशभर में एम्फोटेरीसीन-बी के 23,680 इंजेक्शनों का आवंटन किया गया था।
अधिक जानकारी के लिए पढ़ें- https://pib.gov.in/PressReleasePage.aspx?PRID=1721456
केंद्रीय मंत्री डॉ. जितेंद्र सिंह ने कोविड संबंधित तैयारियों की समीक्षा के लिए सभी पूर्वोत्तर राज्यों के स्वास्थ्य सचिवों की अत्यंत महत्वपूर्ण बैठक बुलाई
केंद्रीय पूर्वोत्तर क्षेत्र विकास  राज्य मंत्री , प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री डॉ. जितेंद्र सिंह ने पूर्वोत्तर राज्यों में हाल ही में कोविड मामलों में वृद्धि पर चर्चा करने के लिए एक अत्यंत महत्वपूर्ण बैठक बुलाई।
बैठक में सभी आठ पूर्वोत्तर राज्यों असम, मेघालय, त्रिपुरा, अरुणाचल प्रदेश, सिक्किम, मणिपुर, मिजोरम और नगालैंड के स्वास्थ्य सचिवों के साथ-साथ पूर्वोत्तर मंत्रालय के केंद्रीय सचिव, पूर्वोत्तर परिषद के सचिव और स्वास्थ्य मंत्रालय में पूर्वोत्तर के प्रभारी संयुक्त सचिव भी शामिल हुए।
मीडिया के कुछ वर्गों में प्रकाशित हुई खबरों पर संज्ञान लेते हुए कि पूर्वोत्तर क्षेत्र कोविड का अगला हॉटस्पॉट बन सकता है, डॉ. जितेंद्र सिंह ने कहा कि यह चिंताजनक बात है कि कोविड महामारी की पिछली लहर में कई अन्य राज्यों की तुलना में पूर्वोत्तर कोविड से अपेक्षाकृत अप्रभावित रहा था और सिक्किम जैसे कुछ राज्यों में लॉकडाउन की अवधि के दौरान कोरोना के एक भी सकारात्मक मामले सामने नहीं आए थे। लेकिन इसके विपरीत इस वर्ष, लगभग पिछले दो सप्ताह में, पूर्वोत्तर राज्यों में अचानक कोरोना के पॉजिटिव मामलों में भारी बढ़ोतरी दर्ज की गई है। उन्होंने कहा कि वे पूर्वोत्तर राज्यों के सभी आठ मुख्यमंत्रियों के साथ लगातार संपर्क में हैं और राज्यों द्वारा जो भी मदद मांगी जा रही है, उसे केंद्र द्वारा तुरंत मुहैया कराया जा रहा है।
अधिक जानकारी के लिए पढ़ें- https://pib.gov.in/PressReleasePage.aspx?PRID=1721728
कोविड संबंधी उपयुक्त व्यवहार का पालन करने से अहमदनगर जिले का एक और गांव कोविड मुक्त हो गया
जब पूरा देश कोविड-19 की दूसरी लहर से लड़ रहा है, महाराष्ट्र के अहमदनगर जिले के एक छोटे से गांव-भोयारे खुर्द के लोगों ने कोरोना के खिलाफ व्यापक जन जागरूकता अभियान चलाकर जिसमें कोविड संक्रमण को रोकने के लिए उपयुक्त व्यवहार को अपनाकर, नियमित स्वास्थ्य जांच कर और संक्रमित लोगों को क्वारंटीन कर न सिर्फ कोरोना वायरस के प्रसार को नियंत्रित करने में सफल हुए हैं बल्कि पूरे गांव को कोविड से मुक्त करने में भी सफल हुए हैं।
हिवारे बाजार के नक्शेकदम पर चलते हुए, जिसकी सफलता की कहानी पहले से ही लिखी है, 1,500 लोगों की आबादी वाले इस छोटे से गांव ने दिखाया है कि लोगों के सामूहिक प्रयासों से कोविड-19 के संक्रमण को बिल्कुल खत्म किया जा सकता है और पूरे गांव को कोरोना से मुक्त बनाया जा सकता है।
अधिक जानकारी के लिए पढ़ें- https://pib.gov.in/PressReleasePage.aspx?PRID=1721552
पीआईबी के क्षेत्रीय कार्यालयों से प्राप्त जानकारी
महाराष्ट्रः महाराष्ट्र सरकार ने मरीजों को होम आइसोलेशन का विकल्प नहीं दिया है और इसके बजाय उन क्षेत्रों में संस्थागत क्वारंटीन किया है जहां कोविड पॉजिटिविट दर अधिक है। बृहन्मुंबई नगर निगम ने आज मुंबई में अपने केन्द्रों पर नागरिकों के लिए तीन दिवसीय विशेष टीकाकरण अभियान शुरू किया। इस अभियान में 60 वर्षीय नागरिकों और उससे अधिक उम्र के लोगों को इस अवधि के दौरान कोविडशील्ड वैक्सीन की पहली और दूसरी खुराक दी जायेगी। स्वास्थ्यकर्मियों और अग्रिम कार्यकर्ताओं के साथ-साथ 45 वर्ष और उससे अधिक उम्र के लोगों को टीके की दूसरी खुराक दी जाएगी। जबकि, सभी आयु समूहों के लोगों को कोवैक्सीन की दूसरी खुराक दी जाएगी। स्थानीय और सरकार द्वारा चलाये जा रहे टीकाकरण केन्द्रों में 18-44 वर्ष आयु समूह के लिए टीकाकरण को फिर से स्थगित कर दिया गया है।
गुजरातः गुजरात में कोविड-19 के 3,187 नए मामलों के साथ सोमवार को कुल मामलों की संख्या 7,91,657 हो गई जबकि मरने वालों की संख्या में 45 की बढ़ोतरी हुई है जो 10 अप्रैल के बाद सबसे कम है और ठीक होने वाले मरीजों की संख्या 9,305 है। राज्य में अब तक 9,621 लोगों की मौत हुई हैं और 7,13,065 लोगों को अस्पताल से छुट्टी दे दी गई हैं जो कुल मामलों का 90.07 प्रतिशत है। सक्रिय मामलों की संख्या 68,971 है जिनमें से 648 वेंटिलेटर सपोर्ट पर है। राज्य सरकार ने कहा कि 18-44 आयु वर्ग के लोगों के लिए 52 करोड़ रुपये की 16 लाख टीके की खुराक खरीदी है, इस आयु वर्ग के एक लाख लोगों को रोजाना टीके की खुराक देने की योजना है। सोमवार को 2,17,513 लोगों को टीका लगाया गया, राज्य में अब तक 1,56,01,373 लोगों को टीका लगाया गया है।
राजस्थानः राज्य सरकार ने बच्चों के लिए उपयुक्त इलाज की सुविधा सुनिश्चित करने के लिए राज्य के बाल-विशेषज्ञ अस्पतालों को निर्देश जारी किए हैं क्योंकि कोविड-19 की तीसरी लहर बच्चों को प्रभावित कर सकती है। राजस्थान में सोमवार को कोविड-19 के 4,414 नए मामले सामने आये जिससे मामलों की संख्या 9,20,456 हो गई जबकि 103 लोगों की मौत के साथ मरने वालों की संख्या 7,806 हो गई। राजस्थान में कोविड-19 के सक्रिय मामले
1,12,218 है जबकि कोविड से 8,12,775 मरीज ठीक हुए है।
मध्य प्रदेशः मध्य प्रदेश में मुख्यमंत्री शिवराज सिंह चौहान ने कहा कि 31 मई तक कोरोना कर्फ्यू का सख्ती से पालन किया जाये ताकि शून्य पॉजिटिविटी दर हासिल की जा सके। राज्य सरकार ने कोरोना से अपने माता-पिता को खोने वाले बच्चों को 5,000 की मासिक पेंशन देने की घोषणा की। साथ ही, इन बच्चों को निःशुल्क शिक्षा और राशन भी दिया जाएगा। मध्य प्रदेश में 18 से 44 वर्ष के लोग अब बिना स्लॉट बुक किए वैक्सीन ले सकेंगे। राज्य में सरकारी टीकाकरण केन्द्रों पर कल से यह सुविधा शुरू हो गई है। इस बीच, दैनिक संक्रमण के मामलों की संख्या 3,000 से नीचे आ गई है। राज्य में कल 2936 नए मामले दर्ज किए गए।
छत्तीसगढ़ः छत्तीसगढ़ में कोविड के मामलों में लगातार गिरावट देखी जा रही है। राज्य में पॉजिटिविटी दर घटकर 6 प्रतिशत से भी नीचे आ गई है। पिछले एक सप्ताह में, मरीजों के ठीक होने की दर लगभग 5 प्रतिशत बढ़ गई है। राज्य में कोविड-19 संक्रमण की दर में कमी वाले सभी जिलों में आज से बाजार, मॉल और शोरूम को खोलने की अनुमति दे दी गई है। जिन जिलों में पॉजिटिविटी दर 8 प्रतिशत से अधिक है वहां पुराने दिशा-निर्देशों के तहत लॉकडाउन जारी रहेगा। इस बीच, राज्य में म्यूकोर्मिकोसिस के बढ़ते मामलों को देखते हुए राज्य सरकार ने इसे एक अधिसूचित करने योग्य बीमारी घोषित कर दिया है। अब राज्य के सभी अस्पतालों के लिए यह अनिवार्य कर दिया गया है कि वे ब्लैक फंगस के किसी भी मामले के बारे में संबंधित जिले के मुख्य चिकित्सा एवं स्वास्थ्य अधिकारी को जानकारी दें।
गोवाः गोवा सरकार 26 मई से राज्य की सभी पंचायतों और नगर पालिकाओं में ‘टीका उत्सव’  शुरू करेगी ताकि 45 वर्ष से अधिक उम्र वाले लोगों को कोविड-19 प्रतिरोधी टीका लगाया जा सके। टीका उत्सव के दौरान केवल टीके की पहली खुराक दी जाएगी। गोवा में 1,401 कोविड-19 के मामलों के साथ सोमवार को मामलों की संख्या 1,47,861 तक पहुंच गई है जबकि एक दिन में 38 लोगों ने कोविड के संक्रमण के कारण दम तोड़ा और 2,362 मरीज ठीक हुए है। राज्य में मरने वालों की संख्या 2,421 हो गई है और अब तक अस्पताल से डिस्चार्ज किए गए लोगों की संख्या 1,29.162 है जिससे सक्रिय मामलों की संख्या 16,278 रह गई है।
केरलः राज्य सरकार ने पढ़ाई और रोजगार के उद्देश्य से विदेश जाने वालों को कोविड-19 टीकाकरण के लिए 18-45 वर्ष के आयु वर्ग को प्राथिमकता वाले समूह में शामिल किया है। राज्य की स्वास्थ्य मंत्री वीना जॉर्ज ने आज कहा कि इस संबंध में तत्काल निर्णय लिया गया क्योंकि कई विदेशी देशों में पढ़ने या नौकरी के उद्देश्य से वहां पहुंचने वालों के लिए टीकाकरण अनिवार्य कर दिया है। इसके अलावा, 10 अन्य श्रेणियों को भी प्राथमिकता वाले समूह में शामिल किया गया है। इस आयु वर्ग से संबंधित 32 श्रेणियों के लोगों को कोविड-19 से मुकाबला करने वाले अग्रिम मोर्च के योद्धा के रूप में मानते हुए पहले प्राथमिकता वाली श्रेणी में शामिल किया गया था। राज्य में ब्लैक फंगस बीमारी तेजी से बढ़ रही है, दवा की कमी से इलाज प्रभावित हो रहा है। केरल में अब तक 44 लोग ब्लैस फंगस से संक्रमित हो चुके हैं। राज्य में एक दिन में कोविड-19 से अधिकतम 196 मौतें हुई। राज्य में कोविड के 17,821 नए मामले सामने आए। टीपीआर 20.41 प्रतिशत रही।
तमिलनाडुः तमिलनाडु के स्वास्थ्य मंत्री मा सुब्रमण्यम ने कहा कि सरकार ने म्यूकोर्मिकोसिस या ब्लैक फंगस पर विस्तृत अध्ययन के लिए बहु-विशिष्टता वाले विशेषज्ञों और डॉक्टरों की टीम बनाई है; उन्होंने कहा कि सरकार आगे की कार्रवाई उनके द्वारा दी गई जानकारी के आधार पर करेगी। आज तमिलनाडु में सिंगापुर से 140 टन ऑक्सीजन पहुंची; ऑक्सीजन के कंटेनरों को विशाखापट्टनम पोत से लाया जा रहा है और चेन्नई व सेलम में इसके मंगलवार तक पहुंचने की संभावना है। मद्रास हार्ईकोर्ट ने विशेष रूप से ईस्टर्न कॉरिडोर से होने वाली आपूर्ति में चक्रवात यास, जिसके ओडिशा से टकराने की आशंका है, के कारण होने वाले संभावित व्यवधानों को ध्यान में रखते हुए, केन्द्र सरकार से राज्य को प्रतिदिन कम से कम 519 मीट्रिक टन का आवंटन सुनिश्चित करने को कहा। कोविड-19 के पॉजिटिव मामलों की संख्या की दृष्टि से तमिलनाडु के लिए टीकों के आवंटन को असमान मानते हुए मद्रास हाईकोर्ट ने सोमवार को केंद्र से राज्य के लिए आवंटन पर फिर से विचार करने को कहा। राज्य के मंत्रियों ने इस सप्ताह लॉकडाउन को संभालने के लिए सोमवार को राज्य में मिनी वैन के माध्यम से सब्जी और किराने के सामान की बिक्री को हरी झंडी दिखाई। राज्य सरकार ने एक बयान में कहा कि तमिलनाडु के विश्वविद्यालय 14 जून से छात्रों के लिए ऑनलाइन परीक्षा आयोजित करेंगे। स्वास्थ्य विभाग के अनुसार तमिलनाडु में पिछले 24 घंटों में कोविड के 34,867 नए मामले और 404 मौतें दर्ज की गई। ताजा मामलों से मामलों की संख्या 18,77,211 तक पहुंच गई और मरने वालों की संख्या 20,872 तक पहुंच गई है। अब तक राज्य में 74,73,489 लोगों कों टीका लगाया जा चुका है, जिनमें से 55,07,034 लोगों को पहली खुराक और 19,66,455 लोगों को दूसरी खुराक मिली है।
कर्नाटकः ऑक्सीजन की आपूर्ति को संयंत्रों में होने वाली खराबी ने प्रभावित कियाः बेल्लारी में दो ऑक्सीजन निर्माण संयंत्रों में तकनीकी खराबी ने राज्य में ऑक्सीजन की आपूर्ति को बाधित कर दिया है और राज्य में एक दिन में ऑक्सीजन के उत्पादन में 220 टन की गिरावट आई है। केन्द्रीय मंत्री डीवी सदानंद गौड़ा ने कहा कि केंद्र सरकार जल्द ही राज्य की मांग के अनुसार टीके की आपूर्ति करेगी। राज्य में ब्लैक फंगस के 446 संदिग्ध मामले हैं और इससे 12 मौतें हुई हैं। मुख्यमंत्री बी एस येदियुरप्पा ने कहा कि वो उन समुदायों और समूहों के लिए एक और कोविड-19 वित्तीय पैकेज के बारे में विचार कर रहे हैं जिन्हें हाल ही में घोषित किए गए पैकेज का लाभ नहीं मिल पाया है। कर्नाटक में कोविड-19 से ठीक होने वालों की संख्या ताजा संक्रमण के मामलों की तुलना में अधिक है, राज्य में सोमवार को 57,333 लोगों को अस्पतालों से छुट्टी दे दी गई और कोविड के 25,311 नए मामले दर्ज किए गए है। राज्य में 529 और मौतों को दर्ज किया जिससे मरने वालों की संख्या 25,811 हो गई है जबकि राज्य में संक्रमण के कुल मामलों की संख्या 24,50,215 है। अब तक राज्य में 1,22,43,473 लोगों का टीकाकरण किया जा चुका है जिनमें से 96,11,607 लोगों को पहली खुराक और 26,31,866 लोगों को दूसरी खुराक दी गई है।
आंध्र प्रदेशः राज्य में पिछले 24 घंटों के दौरान 58,835 नमूनों की जांच के बाद 12,994 मामले और 96 मौतें दर्ज की गई है, जबकि 18,373 लोगों को अस्पताल से छुट्टी दे दी गई। कुल मामलेः 15,93,821; सक्रिय मामलेः 2,03,762; डिस्चार्ज किए गए लोगों की संख्याः13,79,837; मृत्युः 10,222. राज्य में कल कोविड के टीके की कुल 80,23,541 खुराकें दी जा चुकी हैं, जिसमें 56,57,588 पहली खुराक और 23,65,953 दूसरी खुराक शामिल हैं। तेलंगाना, ओडिशा, तमिलनाडु और कर्नाटक की अंतर्राज्यीय सीमाओं पर आंध्र प्रदेश से आने वाले वाहनों के रोके जाने की घटनाओं के बारे में डीजीपी गौतम सवांग ने कहा कि यात्रियों को इस समस्या से बचने के लिए यात्रा करने से पहले संबंधित राज्यों से एक आपातकालीन पास  लेना चाहिए। हालांकि, उन्होंने कहा कि सुबह 6 बजे से दोपहर 12 बजे तक यात्रा करने या गुजरने वालों के लिए किसी ई-पास की आवश्यकता नहीं है। मुख्यमंत्री वाईएस जगन मोहन रेड्डी ने आंध्र प्रदेश में ऑक्सीजन एक्सप्रेस ट्रेनें भेजकर मदद पहुंचाने के लिए रिलायंस इंडस्ट्रीज के प्रमुख मुकेश अंबानी और रियालंस फाउंडेशन को धन्यवाद दिया। मुख्यमंत्री ने टाटा स्टील को भी धन्यवाद दिया जिसने आंध्र प्रदेश को 1,000 मीट्रिक टन से अधिक एलएमओ की आपूर्ति की है।
तेलंगानाः मुख्यमंत्री केसीआर ने कल संबंधित विभागों के साथ राज्य में कोविड की स्थिति की समीक्षा की। उन्होंने अधिकारियों से द्वि-आयामी रणनीति अपनाने के लिए कहा- अधिक संख्या में जांच करना और साथ ही उन लोगों को होम आइसोलेशन किट वितरित करना जिनमें कोविड जैसे लक्षण हैं। मुख्यमंत्री ने तत्काल 50 लाख रैपिड टेस्ट किट खरीदने के आदेश दिए है। 10 दिनों के अंतराल के बाद, राज्य में आज से कोविड टीकाकरण अभियान फिर से शुरू होगा और सिर्फ 45 वर्ष से अधिक आयु के लोगों को ही टीका लगाया जाएगा। इस बीच, राज्य में कुल 3043 नए मामले और 21 मौतें दर्ज की गई जिससे राज्य में कुल पॉजिटिव मामलों की संख्या 5,56,320 हो गई और मरने वालों की संख्या 3146 हो गई है। राज्य में अब सक्रिय मामलों की कुल संख्या 39,206 है।
असमः राज्य में रोजाना कोविड से मरने वालों की संख्या अधिक बनी हुई है, पिछले 24 घंटों में कोविड से 84 और लोगों की मौत हो गई है। राज्य में की गई 1,20,668 जांच में से सोमवार को कुल 6,221 नए संक्रमित लोगों का पता चला है। कामरूप महानगर में 729 मामले सामने आए। मुख्यमंत्री हिमंत बिस्वा ने सोमवार को जीएमसीएच में 28 नए आईसीयू बिस्तरों का उद्घाटन किया, इसके अलावा कोविड-19 के इलाज से जुड़ी सुविधाओं और अस्पताल के अन्य पहलुओं का निरीक्षण किया।
मणिपुरः मुख्यमंत्री एन बीरेन सिंह ने सोमवार को उखरूल, सेनापति और तामेंगलोंग में कोविड-19 की स्थिति का जायजा लेने के लिए हेलीकॉप्टर से इन जिलों का दौरा किया। राज्य में 538 नए मामले दर्ज किए गए, 17 लोगों की मृत्यु हुई। टीका लगवाने वाले लोगों की संख्या 3,45,618 है।
मेघालयः 811 नए मामले और 679 मरीजों के ठीक होने के साथ राज्य में कोविड-19 के पुष्ट मामलों की संख्या 30,000 से अधिक हो गई और अब यह 30,492 है जबकि सक्रिय मामलों की संख्या 7,788 है।
सिक्किमः कोविड के कुल 101 नए मामलों का पता चला है। इस बीच, 224 व्यक्ति कोविड से ठीक हुए हैं। राज्य में अब सक्रिय मामलों की संख्या 3184 है। सिक्कम में कोविड स्वयंसेवकों को अस्थायी सरकारी नियुक्ति के आदेश दिए गए हैं।
त्रिपुरा: राज्य में कल 426 पॉजिटिव मामले दर्ज किए गए जबकि पश्चिम त्रिपुरा जिलों में पॉजिटिविटी दर 24.71 प्रतिशत तक पहुंच गई है।
नगालैंडः नगालैंड में सोमवार को कोविड के 191 नए मामले सामने आए और 11 लोगों की मौत हुई। सक्रिय मामले 4714 है जबकि कुल मामलों की संख्या 20,259 हो गई है। कोविड-19 पर सरकार के प्रवक्ता महोनलुमो किकोन ने कहा कि नगालैंड में वर्तमान में 1558 ऑक्सीजन सिलेंडर और कंसंट्रेटर हैं। इसके अलावा 800 और सिलेंडर अहमदाबाद से आने की उम्मीद है। नगालैंड में अब तक नमूने के तौर पर 2,000 से अधिक जांच की जा चुकी है। इस सूची में कोहिमा में पॉजिटिविटी दर 20 प्रतिशत है। केन्द्र ने 21 अप्रैल से 30 मई की अवधि के लिए नगालैंड के लिए रेमडेसिवर की 8500 शीशियां आवंटित की हैं। राज्य को अब तक केंद्र से 1400 शीशियां प्राप्त हुई है।
पंजाबः संक्रमित रोगियों की कुल संख्या 5,43,475 है। सक्रिय मामलों की संख्या 54,996 है। कुल मौतों की संख्या 13,468 है। कोविड-19 टीके की पहली खुराक लेने वाले  8,67,587 है। कोविड-19 टीके की दूसरी खुराक लेने वालों  की कुल संख्या 2,45,600 है। 45 से अधिक उम्र के कुल 27,27,499 लोगों को टीके की पहली खुराक दी गई। 45 से अधिक उम्र के कुल 4,53,868 लोगों को टीके की दूसरी खुराक दी गई।
हरियाणाः अब तक कुल 7,41,785 नमूने पॉजिटिव पाए गए। कुल सक्रिय कोविड-19 मरीजों की संख्या 38,119 है। मौतों की संख्या 7,607 है। अब तक कुल 53,72,311 लोगों को टीका लगाया जा चुका है।
चंडीगढ़ः प्रयोगशाला द्वारा कोविड-19 के पुष्ट मामलों की कुल संख्या 58,734 है। सक्रिय मामलों की संख्या 4,428 है। अब तक कोविड-19 से होने वाली मौतों की कुल संख्या 709 है।
हिमाचल प्रदेशः अब तक कोविड पॉजिटिव मरीजों की कुल संख्या 1,80,983 हैं। सक्रिय मामलों की कुल संख्या 24,181 हैं। अब तक कोविड से होने वाली कुल मौतें 2,813 हैं।
पीआईबी द्वारा जांचे गए तथ्य
एमजी/एएम/एसके
(Visitor Counter : 199